ddrg/super_eurlex huggingface dataset:
Úradný vestník L 007 , 11/01/2003 S. 0084 - 0085



Rozhodnutie Komisie z 10. januára 2003, ktorým sa mení a dopĺňa rozhodnutie 92/452/EHS stanovujúce zoznam tímov na odber embryí a tímov na zber embryí, ktoré sú schválené v tretích krajinách, na vývoz embryí hovädzieho dobytka do spoločenstva, pokiaľ ide o Spojené štáty americké a Švajčiarsko (oznámené pod číslom dokumentu C(2002) 5560) (Text s významom pre EHP) (2003/12/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 89/556/EHS z 25. septembra 1989 o veterinárnych podmienkach, ktorými sa riadi obchod vo vnútri spoločenstva pri obchodovaní a dovoze embryí domácich zvierat hovädzieho dobytka z tretích krajín (Ú. v. ES L 302, 19.10.1989, s. 1), naposledy zmenenú a doplnenú rozhodnutím Komisie 94/113/ES (Ú. v. ES L 53, 24.2.1994, s. 23), najmä na jej článok 8, keďže: (1) 1) Príslušné veterinárne služby Spojených štátov amerických a Švajčiarska podali žiadosti o zmenu a doplnok zoznamu tímov úradne schválených na svojom území na dovoz embryí domácich zvierat hovädzieho druhu do spoločenstva, ustanoveného rozhodnutím Komisie 92/452/EHS (Ú. v. ES L 250, 29.8.1992, s. 40), naposledy zmeneným a doplneným rozhodnutím 2002/637/ES (Ú. v. ES L 206, 3.8.2002, s. 29). (2) 2) Záruky so zreteľom na splnenie požiadaviek špecifikovaných v článku 8 smernice 89/556/EHS boli Komisii poskytnuté kompetentnými veterinárnymi službami dotknutých krajín a príslušné tímy na zber na dovoz do spoločenstva boli úradne schválené. (3) 3) Rozhodnutie 92/452/EHS preto treba podľa toho zmeniť. (4) 4) Opatrenia ustanovené v tomto rozhodnutí sú v súlade so stanoviskom stáleho výboru pre potravinový reťazec a zdravie zvierat, PRIJALA TOTO ROZHODNUTIE: Článok 1 V prílohe k rozhodnutiu 92/452/EHS: 1. sa vypúšťa riadok týkajúci sa tímu Spojených štátov č. 96ID083; 2. riadok týkajúci sa tímu Spojených štátov č. 01WI098 sa nahrádza nasledujúcim: "USA | | 01WI098 | | Dairyland Veterinary Practice 370 Flower Court Platterville, WI 53818 | Dr. Leah Penza" | 3. Pokiaľ ide o tímy USA, pridáva sa nasledujúci riadok: "USA | | 02ID106 | | Western Genetics, Inc. 2875 E 3000 N Sugar City, ID 83448 | Dr. Galen B. Lusk" | 4. Pokiaľ ide o švajčiarske tímy, pridáva sa nasledujúci riadok: "CH | | CH-ET-1133 | | Embryotransfer Pokorny Murtenstrasse 22 CH-3177 Laupen | Dr.Eli Schipper Dr. Norbert Stäuber" | Článok 2 Toto rozhodnutie sa bude uplatňovať od 31. januára 2003. Článok 3 Toto rozhodnutie je adresované členským štátom. V Bruseli 10. januára 2003 Za Komisiu David Byrne člen Komisie --------------------------------------------------
Úradný vestník L 251 , 03/10/2003 S. 0019 - 0020



Rozhodnutie Komisie z 2. októbra 2003, ktorým sa mení a dopĺňa rozhodnutie 92/452/EHS, ktorým sa ustanovuje zoznam tímov na odber embryí a tímov na produkciu embryí schválených v tretích krajinách na vývoz embryí hovädzieho dobytka do spoločenstva so zreteľom na zoznam pre Kanadu (oznámené pod číslom dokumentu C(2003) 3427) (Text s významom pre EHP) (2003/688/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 89/556/EHS z 25. septembra 1989 o podmienkach zdravia zvierat, ktorými sa riadi obchodovanie v rámci spoločenstva s embryami domácich zvierat z čeľade hovädzieho dobytka [1] a dovoz týchto embryí z tretích krajín do spoločenstva, naposledy zmenenú a doplnenú nariadením (ES) č. 806/2003 [2], a najmä na jej článok 8, keďže: (1) Rozhodnutie Komisie 92/452/EHS [3], naposledy zmenené a doplnené rozhodnutím 2003/391/ES [4], stanovuje, že členské štáty majú dovážať embryá z tretích krajín iba za podmienky, že ich zber, spracovanie a uskladňovanie mali na starosti tímy na zber embryí a tímy na produkciu embryí uvedené v danom rozhodnutí. Kanada požaduje, aby sa urobila zmena a doplnenie uvedeného zoznamu so zreteľom na údaje pre túto krajinu. (2) Kanada poskytuje garancie týkajúce sa súladu s príslušnými pravidlami stanovenými v smernici 89/556/EHS a príslušný tím bol oficiálne schválený pre vývozy do spoločenstva realizované veterinárnymi službami tejto krajiny. (3) Rozhodnutie 92/452/EHS by sa preto malo primerane zmeniť a doplniť. (4) Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO ROZHODNUTIE: Článok 1 V prílohe k rozhodnutiu 92/452/EHS sa riadok pre kanadský tím č. E 733 nahrádza týmto: "CA | | E 733 | E 733 (IVF) | L'Alliance Boviteq Inc19320 Grand Rang St-FrancoisSaint-Hyacinthe, QuébecJ2T 5H1 | Dr. Daniel Bousquet Dr Jean Durocher" | Článok 2 Toto rozhodnutie sa bude uplatňovať od 6. októbra 2003. Článok 3 Toto rozhodnutie je adresované členským štátom. V Bruseli 2. októbra 2003 Za Komisiu David Byrne člen Komisie [1] Ú. v. ES L 302, 19.10.1989, s. 1. [2] Ú. v. ES L 122, 16.5.2003, s. 1. [3] Ú. v. ES L 250, 29.8.1992, s. 40. [4] Ú. v. ES L 135, 3.6.2003, s. 25. --------------------------------------------------
Úradný vestník L 336 , 23/12/2003 S. 0099 - 0099



Rozhodnutie Komisie z 1. júla 2003 týkajúce sa uzavretia dohody, ktorou sa mení a dopĺňa Dohoda medzi Európskym spoločenstvom a Austráliou o obchode s vínom (2003/898/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na rozhodnutie Komisie 94/184/ES z 24. januára 1994 týkajúce sa uzavretia Dohody medzi Európskym spoločenstvom a Austráliou o obchode s vínom [1], najmä na jeho článok 3, so zreteľom na Dohodu medzi Európskym spoločenstvom a Austráliou o obchode s vínom podpísanú v Bruseli 26. januára 1994 a v Canberre 31. januára 1994 [2], naposledy zmenenú a doplnenú dohodou zo 6. augusta 2002 [3], najmä na jej článok 17 ods. 2, keďže: (1) Komisia v mene spoločenstva vyjednala zmenu a doplnenie vyššie uvedenej dohody, ktorej cieľom je predĺžiť jej dočasné povolenie poskytnuté na austrálske vína ošetrované katiónovým meničom iónov. (2) Riadiaci výbor pre víno nedoručil svoje stanovisko v rámci časovej lehoty stanovenej jeho predsedom, ROZHODLA TAKTO: Jediný článok Dohoda, ktorou sa mení a dopĺňa Dohoda medzi Európskym spoločenstvom a Austráliou o obchode s vínom sa týmto v mene spoločenstva schvaľuje. Text dohody je pripojený k tomuto rozhodnutiu. V Bruseli 1. júla 2003 Za Komisiu Franz Fischler člen Komisie [1] Ú. v. ES L 86, 31.3.1994, s. 1. [2] Ú. v. ES L 86, 31.3.1994, s. 3. [3] Ú. v. ES L 213, 9.8.2002, s. 43. --------------------------------------------------
Úradný vestník L 309 , 26/11/2003 S. 0009 - 0009



Rozhodnutie Európskeho parlamentu a Rady č. 2066/2003/ES z 10. novembra 2003 o pokračujúcom používaní metód leteckého prieskumu a diaľkového pozorovania v poľnohospodárskych štatistikách v rokoch 2004 až 2007, ktorým sa mení a dopĺňa rozhodnutie 1445/2000/ES EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 285, so zreteľom na návrh Komisie, v súlade s postupom ustanoveným v článku 251 Zmluvy [1], keďže: (1) Účinnosť rozhodnutia Európskeho parlamentu a Rady č. 1445/2000/ES z 22. mája 2000 o používaní metód leteckého prieskumu a diaľkového pozorovania v poľnohospodárskych štatistikách v rokoch 1999 až 2003 [2] sa končí 31. decembra 2003. (2) V rámci novej Spoločnej poľnohospodárskej politiky a vzhľadom na nadchádzajúce rozšírenie je potreba primeraných informácii o využívaní pôdy a o stave úrody mimoriadne citeľná, a to najmä z dôvodov analýzy interakcie medzi poľnohospodárstvom, životným prostredím a vidieckymi oblasťami. (3) Správa Komisie Európskemu parlamentu a Rade o vykonávaní týchto opatrení počas obdobia rokov 1999 až 2003 ukázala, že by mohlo byť užitočné predĺžiť ich platnosť na obdobie ďalších štyroch rokov. (4) Ustanovenia týkajúce sa vykonávania opatrení vykonaných v rámci rozhodnutia 1445/2000/ES by sa mali na základe získaných skúseností a dosiahnutých výsledkov naďalej uplatňovať a rozšíriť. (5) Na činnosti v rámci diaľkového pozorovania, ktoré si vyžadujú ďalší výskum a vývoj v období rokov 2004 až 2007, sa vzťahuje Šiesty rámcový program pre oblasť výskumu a vývoja [3]. (6) Týmto rozhodnutím sa na celé obdobie trvania programu ustanovuje finančný rámec, ktorý predstavuje pre rozpočtový orgán v rámci každoročnej prípravy rozpočtu zásadný referenčný bod v zmysle bodu 33Interinštitucionálnej dohody medzi Európskym parlamentom, Radou a Komisiou zo 6. mája 1999 [4] o rozpočtovej disciplíne a zlepšení prípravy rozpočtu, ROZHODLA TAKTO: Článok 1 Rozhodnutie 1445/2000/ES sa mení a dopĺňa takto: 1. na koniec článku 1 ods. 1 sa dopĺňa tento text: "Tieto opatrenia sa budú naďalej uplatňovať počas obdobia ďalších štyroch rokov, ktoré sa začína 1. januára 2004.". 2. článok 3 sa nahrádza takto: "Článok 3 Finančný rámec na vykonávanie tohto programu počas obdobia rokov 2004 až 2007 sa týmto stanovuje na 7,85 miliónov EUR. Každoročne vyhradené prostriedky schváli rozpočtový orgán v rámci limitov finančného výhľadu." 3. v článku 6 sa dátum "31. júla 2003" nahrádza dátumom "31. júla 2007"; 4. v článku 7 sa dátum "31. decembra 2003" nahrádza dátumom "31. decembra 2007". Článok 2 Toto rozhodnutie nadobúda účinnosť 20. deň od jeho uverejnenia v Úradnom vestníku Európskej únie. V Bruseli 10. novembra 2003 Za Európsky parlament predseda P. Cox Za Radu predseda A. Marzano [1] Stanovisko Európskeho parlamentu z 1. júla 2003 (zatiaľ neuverejnené v úradnom vestníku) a rozhodnutie Rady z 29. septembra 2003 (zatiaľ neuverejnené v úradnom vestníku). [2] Ú. v. ES L 163, 4.7.2000, s. 1. [3] Ú. v. ES L 232, 29.8.2002, s. 1. [4] Ú. v. ES C 172, 18.6.1999, s. 1. --------------------------------------------------
Úradný vestník L 059 , 04/03/2003 S. 0026 - 0027



Rozhodnutie Komisie z 3. marca 2003, ktorým sa mení a dopĺňa rozhodnutie 92/452/EHS, ktoré stanovuje zoznamy tímov oprávnených na odber embryí a tímov oprávnených na produkciu embryí, ktoré na základe schválenia tretími krajinami môžu vyvážať do spoločenstva embryá hovädzieho dobytka, pokiaľ ide o Kanadu a Spojené štáty americké (oznámené pod číslom dokumentu C(2003) 658) (Text s významom pre EHP) (2003/151/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 89/556/EHS z 25. septembra 1989 o veterinárnych podmienkach, ktorými sa riadi obchod s embryami domáceho hovädzieho dobytka vo vnútri spoločenstva a dovozy týchto embryí z tretích krajín [1], naposledy zmenenú a doplnenú rozhodnutím Komisie 94/113/ES [2], a najmä na jeho článok 8, keďže: (1) Rozhodnutie Komisie 92/452/EHS [3], naposledy zmenené a doplnené rozhodnutím 2003/12/ES [4], stanovuje, že členské štáty môžu dovážať embryá z tretích krajín, v ktorých boli odobraté, spracované a uskladnené tímom oprávneným na odber uvedeným v tomto rozhodnutí. Kanada a Spojené štáty americké požiadali o zmenu a doplnenie týchto zoznamov pokiaľ ide o príslušné záznamy týchto krajín. (2) Kanada a Spojené štáty americké poskytli záruky týkajúce sa zhody s príslušnými pravidlami stanovenými v smernici 89/556/EHS a príslušné tímy oprávnené na odber na základe formálneho schválenia veterinárnych služieb týchto štátov môžu vyvážať do spoločenstva. (3) Rozhodnutie 92/452/EHS by sa preto malo podľa toho zmeniť a doplniť. (4) Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO ROZHODNUTIE: Článok 1 Príloha k rozhodnutiu 92/452/EHS sa mení a dopĺňa takto: 1. Riadok pre kanadský tím č. E 728 sa nahrádza týmto: "CA | | E 728 | | Central Canadian Genetics Ltd 202 Dufferin Ave. Selkirk, Manitoba R1A 1B9 | Dr Jack Reeb Dr Richard Hodges" | 2. Nasledujúci riadok sa pridáva pri tímoch Spojených štátov: "US | | 02TX107 E 1482 | | Ovagenix Rt. 2 Box 437 Hearne, TX 77859 | Dr Stacy Smitherman" | Článok 2 Toto rozhodnutie sa bude uplatňovať od 7. marca 2003. Článok 3 Toto rozhodnutie je adresované členským štátom. V Bruseli 3. marca 2003 Za Komisiu David Byrne člen Komisie [1] Ú. v. ES L 302, 19.10.1989, s. 1. [2] Ú. v. ES L 53, 24.2.1994, s. 23. [3] Ú. v. ES L 250, 29.8.1992, s. 40. [4] Ú. v. ES L 7, 11.1.2003, s. 84. --------------------------------------------------
Úradný vestník L 023 , 28/01/2003 S. 0028 - 0029



Rozhodnutie Komisie z 24. januára 2003, ktorým sa mení a dopĺňa rozhodnutie 97/252/ES týkajúce sa zahrnutia zariadení na Holandských Antilách do predbežného zoznamu zariadení z tretích krajín, z ktorých členské štáty povoľujú dovoz mlieka a mliečnych výrobkov na ľudskú spotrebu (oznámené pod číslom dokumentu C(2003) 324) (Text s významom pre EHP) (2003/59/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na rozhodnutie Rady 95/408/ES z 22. júna 1995 o podmienkach vytvorenia dočasného predbežného zoznamu zariadení tretích krajín, z ktorých sú členské štáty oprávnené dovážať určité výrobky živočíšneho pôvodu, produkty rybného hospodárstva alebo živé lastúrniky [1], ktoré bolo naposledy zmenené a doplnené rozhodnutím 2001/4/ES [2], najmä na jeho články 2 ods. 1 a 4, keďže: (1) predbežný zoznam zariadení v tretích krajinách, ktoré produkujú mlieko a mliečne výrobky na ľudskú spotrebu bol zostavený rozhodnutím Komisie 97/252/ES [3], ktoré bolo naposledy zmenené a doplnené rozhodnutím 2002/527/ES [4]; (2) Holandské Antily poslali zoznam zahrňujúci jedno zariadenie produkujúce mlieko a mliečne výrobky na ľudskú spotrebu, o ktorom zodpovedné úrady osvedčili, že toto zariadenie zodpovedá predpisom spoločenstva; (3) vzhľadom na to, že ešte nebola vykonaná kontrola na mieste, na dovoz z týchto zariadení sa nevzťahujú znížené fyzické kontroly v súlade s článkom 2 ods. 4 rozhodnutia 95/408/ES; (4) je potrebné podľa toho zmeniť rozhodnutie 97/252/ES; (5) opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO ROZHODNUTIE: Článok 1 Príloha k rozhodnutiu 97/252/ES sa mení a dopĺňa v súlade s prílohou k tomuto rozhodnutiu. Článok 2 Toto rozhodnutie sa bude uplatňovať od 31. januára 2003. Článok 3 Toto rozhodnutie je adresované členským štátom. V Bruseli 24. januára 2003 Za Komisiu David Byrne člen Komisie [1] Ú. v. ES L 243, 11.10.1995, s. 17. [2] Ú. v. ES L 2, 5.1.2001, s. 21. [3] Ú. v. ES L 101, 18.4.1997, s. 46. [4] Ú. v. ES L 170, 29.6.2002, s. 86. -------------------------------------------------- PRÍLOHA Do prílohy sa vkladá tento text v súlade s abecedným kódom ISO: "País: Antillas NeerlandesasLand: Nederlandske AntillerLand: Niederländische AntillenΧώρα: Ολλανδικές ΑντίλλεςCountry: Netherlands AntillesPays: Antilles néerlandaisesPaese: Antille olandesiLand: Nederlandse AntillenPaís: Antilhas NeerlandesasMaa: Alankomaiden AntillitLand: Nederländska Antillerna NACUR-BO1 | Dutch Antillean Dairy Industry NV | Curaçăo" | | | | --------------------------------------------------
Úradný vestník L 008 , 14/01/2003 S. 0034 - 0034



Rozhodnutie Rady zo 14. októbra 2002 o odtajnení niektorých častí príručky Sirene, ktorú prijal výkonný výbor zriadený Dohovorom, ktorým sa vykonáva Schengenská dohoda zo 14. júna 1985 (2003/19/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 207, keďže: (1) Výkonný výbor zriadený Dohovorom, ktorým sa vykonáva Schengenská dohoda zo l4. júna 1985, nahradeným Radou na základe článku 2 Schengenského protokolu, svojím rozhodnutím zo 14. Decembra 1993 (SCH/Com-ex (93) 22 rev.) a rozhodnutím z 23. júna 1998 (SCH/Com-ex (98) 17), označil stupeň utajenia príručky Sirene, ktorej konečná verzia bola prijatá rozhodnutím uvedeného výkonného výboru 28. apríla 1999 (SCH/Com-ex (99) 5), ako "dôverné". (2) Príručka Sirene a rozhodnutia výkonného výboru o označení jej stupňa utajenia tvoria súčasť schengenského acquis, ako je to vymedzené v rozhodnutí Rady 1999/435/ES z 20. mája 1999. (3) Niektoré časti Manuálu Sirene by mali byť odtajnené. (4) Stupeň utajenia niektorých častí príručky Sirene by mal byť znížený na "EÚ vyhradené". (5) Je preto potrebné zrušiť rozhodnutia výkonného výboru (SCH/Com-ex (93) 22 rev.) a (SCH/Com-ex (98) 17) v rozsahu, v akom sa vzťahujú na označenie stupňa utajenia príručky Sirene, aby sa budúce rozhodnutia o stanovení jej stupňa utajenia mohli prijať v súlade s bežnými pravidlami o označovaní stupňa utajenia dokumentov, ako je ustanovené v rozhodnutí Rady 2001/264/ES z 19. marca 2001, ktorým sa prijímajú bezpečnostné predpisy Rady [1], ROZHODLA TAKTO: Článok 1 Príručka Sirene sa odtajní, s výnimkou oddielu 2.3 a príloh 1, 2, 3, 4, 5 a 6. Článok 2 Oddiel 2.3 príručky Sirene, rovnako ako pre prílohy 1, 2, 3, 4, 5 a 6 sa označia stupňom utajenia "EÚ vyhradené". Článok 3 Odtajnené časti príručky Sirene sa uverejnia v Úradnom vestníku Európskych spoločenstiev. Článok 4 1. Rozhodnutia schengenského výkonného výboru zo 14. decembra 1993 (SCH/Com-ex (93) 22 rev.) a z 23. júna 1998 (SCH/Com-ex (98) 17) sa zrušujú v rozsahu, v akom sa vzťahujú na príručku Sirene. 2. Budúce rozhodnutia o označení stupňa utajenia príručky Sirene sa prijmú v súlade s ustanoveniami rozhodnutia 2001/264/ES. Článok 5 Toto rozhodnutie nadobúda účinnosť v deň jeho uverejnenia v Úradnom vestníku Európskych spoločenstiev. V Luxemburgu 14. októbra 2002 Za Radu predseda L. Espersen [1] Ú. v. L 101, 11.4.2001, s. 1. --------------------------------------------------
Úradný vestník L 340 , 24/12/2003 S. 0074 - 0076



Rozhodnutie Komisie z 19. decembra 2003, ktorým sa mení a dopĺňa rozhodnutie 2000/862/ES, ktorým sa ustanovujú osobitné podmienky na dovozy produktov rybolovu z Kazachstanu (oznámené pod číslom dokumentu C(2003) 4890) (Text s významom pre EHP) (2003/905/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/493/EHS z 22. júla 1991, ktorou sa ustanovujú zdravotné podmienky na výrobu a uvádzanie produktov rybolovu na trh [1], najmä na jej článok 11 ods.1, keďže: (1) V rozhodnutí Komisie 2002/862/ES [2]"Výbor pre lesné hospodárstvo, rybolov a poľovníctvo (CFFH) pri ministerstve prírodných zdrojov a ochrany životného prostredia" je uvedený ako príslušný orgán v Kazachstane na overovanie a osvedčovanie súladu produktov rybolovu a akvakultúry s požiadavkami smernice 91/493/EHS. (2) Po reštrukturalizácii správy Kazachstanu sa príslušný orgán zmenil na "veterinárne oddelenie ministerstva poľnohospodárstva (VD-MA)". Tento nový orgán je schopný účinne overovať uplatňovanie platných zákonov. (3) VD-MA poskytlo oficiálne ubezpečenie týkajúce sa súladu s normami pre zdravotné kontroly a monitorovanie produktov rybolovu a akvakultúry, ako je ustanovené v prílohe k smernici 91/493/EHS, a týkajúce sa dodržiavania hygienických požiadaviek rovnocenných s požiadavkami ustanovenými v tejto smernici. (4) Rozhodnutie 2002/862/ES by sa preto malo príslušne zmeniť a doplniť. (5) Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO ROZHODNUTIE: Článok 1 Rozhodnutie 2002/862/EHS sa mení a dopĺňa takto: 1. článok 1 sa nahrádza takto: "Článok 1 "Veterinárne oddelenie ministerstva poľnohospodárstva (VD-MA)"; je príslušným orgánom v Kazachstane na overovanie a osvedčovanie súladu produktov rybolovu a akvakultúry s požiadavkami smernice 91/493/EHS."; 2. článok 3 ods. 2 sa nahrádza takto: "2. Na osvedčení musí byť uvedené meno, funkcia a podpis zástupcu VD-MA a jeho úradná pečiatka vo farbe odlišnej od ostatných údajov."; 3. príloha I sa nahrádza znením v prílohe k tomuto rozhodnutiu. Článok 2 Toto rozhodnutie sa uplatňuje od 27. decembra 2003. Článok 3 Toto rozhodnutie je adresované členským štátom. V Bruseli 19. decembra 2003 Za Komisiu David Byrne člen Komisie [1] Ú. v. ES L 268, 24.9.1991, s. 15. Smernica naposledy zmenená a doplnená nariadením (ES) č. 806/2003 (Ú. v. ES L 122, 16.5.2003, s. 1). [2] Ú. v. ES L 301, 5.11.2002, s. 48. -------------------------------------------------- PRÍLOHA " „PRÍLOHA I +++++ TIFF +++++ +++++ TIFF +++++ " --------------------------------------------------
Úradný vestník L 076 , 22/03/2003 S. 0043 - 0044



Rozhodnutie Rady 2003/202/SZBP z 18. marca 2003 o začatí vojenskej operácie EÚ v bývalej juhoslovanskej republike Macedónsko RADA EURÓPSKEJ ÚNIE, so zreteľom na Zmluvu o Európskej únii, a najmä na jej článok 17 ods. 2 a článok 25, so zreteľom na jednotnú akciu z 27. januára 2003/92/SZBP o ozbrojených silách Európskej únie v bývalej juhoslovanskej republike Macedónsko [1], a najmä na jej článok 3, keďže: (1) Prezident Trajkovski a generálny tajomník/vysoký splnomocnenec si vymenili listy a prezident Trajkovski zaslal ďalší list z 13. marca, ktorým bola Európska únia vyzvaná na začatie operácie v bývalej juhoslovanskej republike Macedónsko. (2) Rada rozhodla 7. februára 2003 o vymenovaní veliteľa operácie a veliteľa ozbrojených síl a vytvorení veliteľstva operácie ozbrojených síl Európskej únie v bývalej juhoslovanskej republike Macedónsko. (3) Výbor pre politiku a bezpečnosť (VPB) sa 18. februára 2003 rozhodol zriadiť Výbor účastníkov operácie v bývalej juhoslovanskej republike Macedónsko. (4) Boli uzatvorené stále dohody o vzťahoch EÚ-NATO a uskutočnila sa výmena listov s NATO o uvoľnení prostriedkov a kapacít NATO na vojenskú operáciu EÚ v bývalej juhoslovanskej republike Macedónsko. (5) Rada schválila 18. marca 2003 operačný plán predložený VPB v rámci spoločnej vojenskej porady. (6) Severoatlantická Rada sa rozhodla ukončiť svoju operáciu "Allied Harmony" v bývalej juhoslovanskej republike Macedónsko s účinnosťou od 31. marca 2003. (7) Očakáva sa, že prebiehajúce vyjednávania o SOFA s vládou bývalej juhoslovanskej republiky Macedónsko sa ukončia predtým, ako sa skončí operácia NATO. (8) V súlade s článkom 6 Protokolu o postavení Dánska, ktorý je pripojený k Zmluve o Európskej únii a k Zmluve o založení Európskeho spoločenstva, Dánsko sa nezúčastňuje na tvorbe a vykonávaní rozhodnutí a akcií Európskej únie, ktoré majú obranné dôsledky. Dánsko sa nezúčastňuje na financovaní operácie, ROZHODLA TAKTO: Článok 1 Vojenská operácia EÚ v bývalej juhoslovanskej republike Macedónsko sa začína 31. marca 2003. Článok 2 Veliteľ operácie je týmto oprávnený s okamžitým účinkom vydať aktivačný povel (ACTORD) s cieľom rozmiestnenia ozbrojených síl, predtým ako sa po ich príchode do oblasti uskutoční výmena právomoci, a začatia vykonávania misie. Článok 3 Očakávaná dĺžka trvania operácie EÚ v bývalej juhoslovanskej republike Macedónsko je šesť mesiacov. Výbor pre politiku a bezpečnosť, na základe porady EUMC, stanovísk veliteľa operácie a berúc do úvahy stanovisko Výboru účastníkov, vypracuje pre Radu odporúčanie na ukončenie operácie. Uvedené bude nasledovať po vyhodnotení pokroku, ktorý sa dosiahol vzhľadom na ciele EÚ. Článok 4 Toto rozhodnutie nadobúda účinnosť dňom jeho prijatia. Článok 5 Toto rozhodnutie sa uverejní v Úradnom vestníku Európskej únie. V Bruseli 18. marca 2003 Za Radu predseda G. Papandreou [1] Ú. v. EÚ L 34, 11.2.2003, s. 26. --------------------------------------------------